Strinas

Strinas () – gyvenvietė Norvegijoje, Vestlando fiulkėje, Strino savivaldybės administracinis centras. Įsikūrusi fiulkės šiaurinėje dalyje, Invikfjordo (Nordfjordo dalis) pakrantėje prie Strineelvos žiočių, apie 310 km į šiaurės vakarus nuo Oslo ir apie 70 km į pietryčius nuo Olesiuno. Išsidėsčiusi kalnų (Gritos, 1032 m; Arheimsfjeleto, 1007 m; ir kitų) apsuptame slėnyje ir jo šlaituose, abipus Strineelvos.Stryn. SSBs kartportal, Statistisk sentralbyrå. Nuoroda tikrinta 2025-12-30. Plotas 2 km², 2712 gyventojų (2024 m.).Svein Askheim, Stryn (tettstad). Store norske leksikon, 2025-08-01. Nuoroda tikrinta 2025-12-30. Strino centrinė dalis vadinama Toningu (Tonning).

Keliai į Molojų, Utą ir Birkjelą. Veikia pagrindinė, vidurinė ir amatų mokyklos, biblioteka, kultūros rūmai, sveikatos centras, stomatologijos klinika, baldų gamybos, automobilių remonto ir kitos įmonės, išvystyta turizmo ir sporto infrastruktūra. Verčiamasi daugiausia turistų aptarnavimu, smulkiu verslu, apylinkėse – žemės ūkiu, miškininkyste.Stryn, Norway. The Hidden North. Nuoroda tikrinta 2025-12-30.

 Šaltiniai 

Kategorija:Norvegijos gyvenvietės